  Туспуктэм: Григорий Фомин Наталия Сильвестрова 25-тӥ оштолэзе Удмуртиысь шуръёс вылысь йӧэз пуштытъяны кутскозы. Ӧнерчиос Кияса ёросысь Гыркмас шур бордысен ужзэс мытозы. Со сярысь элькун кивалтэтлэн пресс-службаез ивортӥз. Со сяна, спасательёс сизьым интыын ужалозы ужалозы: - Сюмси ёросысь Калмез шур (Кильмезь черкогурт, Станционной урамлэн пумаз); - Балезино ёросысь Чупчи шур (Узя черкогурт вӧзысь шурлэн кожоназ); - Балезино ёросысь Кожильгурт палась Чупчи шур (Советской урамлэн пумаз, шурлэн кожоназ); - Балезино ёросысь Кожильгуртлэсь вылынгес Чупчи шур, шурлэн кожон интыяз; - Глаз ёросысь Туктым гуртысь Чупчи шур; - Кез ёросысь Пызем шур (Кез – Вуж Гӧя – Медьма сюрес вылысь выжлэсь вылӥынгес); - Лып шур вылын (Кез – Сурӟи – Тортым сюрес вылысь выжлэсь вылӥынгес). Пусъём, йӧэз пуштытъян ужъёсты выжъёсты, ӵыпетъёсты утён но йӧ кошкон вакытэ могӟетъёс кылдонэз алон, кошкись вуэз шуг-секыттэк лэзён понна арысь аре ортчытъяло. Пуштытъян дыръя куара сигналъёс сётканы быгатозы. Котыр улӥсьёсты сюлэмшугъяськытэк улыны но ужъёсты ортчытон интыос палась нюлэсъёсы ветлонлэсь возиськыны косо. Тодэ вайытом, тудву кошконлэсь тужгес секыт вакытсэ Удмуртиын 15-24 оштолэзе возьмало. Тегъёс: Удмуртия шуръёс пуштонъёс тулыс  